# Repetisjonsoppgaver if-setninger

## Sammenlikningsoperatorer

1. Hva forventer du at skal skrives til konsollen i disse tilfellene?  
   Her er a = 10, b = 5, c = ‘10’ og d = 2  
   1. console.log(a == c);  
   2. console.log(c !== a);  
   3. console.log((b+d) >= a);  
   4. console.log(b > a && d < b);  
   5. console.log(b > a || d < b);  
   6. console.log(a % d == 1);  
   7. console.log(!(a+2 >= c));  
   8. console.log(!(a % 3 < d && b % 3 == d));
2. Skriv uttrykkene til konsollen og se om det stemmer med a)

## If-setninger

1. Skriv kode som genererer et tilfeldig tall mellom 0 og 100 og sjekker om det det er et partall eller oddetall.
2. Skriv kode som genererer et tilfeldig tall mellom 0 og 100 og sjekker om det er et partall eller oddetall OG om det er delelig med tre og fem.  
   Eksempel:   
   Dersom tallet er 45 skal det returneres ‘Tallet er et oddetall og er delelig med 3 og 5.’  
   Dersom tallet er 42 skal det returneres ‘Tallet er et partall og er delelig med 3.’
3. Skriv kode som genererer et tilfeldig tall mellom 500 og 1000 (obs! ikke bruk integrerte metoder i JavaScript, bruk Math.random() osv som før) og sjekker om tallet er større eller lik 750 ELLER om det er delelig med 100.   
   Eksempel:   
   Dersom tallet er 699 skal det returneres ‘Tallet er mindre enn 750.’

Dersom tallet er 700 skal det returneres ‘Tallet er større eller lik 750, eller delelig med 100.’  
Dersom tallet er 820 skal det returneres ‘Tallet er større eller lik 750, eller delelig med 100.’

## Sammensatt oppgave

En «Magic 8-ball» er en kule som svarer på typiske ja-/nei-spørsmål, med svar som ‘Ja, garantert’, ‘Ikke regn med det’, ‘Spør senere’ osv. Det vil for eksempel si at vi kan stille spørsmålet ‘Vinner jeg i lotto til helgen’ og få svaret ‘Tviler på det’.

Lag *din egen* tekstbaserte Magic 8-ball som gir opptil 6 ulike svar hver gang brukeren stiller et spørsmål og laster inn siden på nytt.

# Introduksjon til løkker

(oppgavene skal løses **uten** bruk av løkker)

1. Skriv kode som gjentar teksten ‘Jeg synes det er unødvendig å skrive det samme 10 ganger’ ti ganger til konsollen.
2. Skriv tregangeren (3 – 6 – 9 osv) til konsollen ved hjelp av aritmetiske operatorer.
3. Presenter den lille gangetabellen i tabellformat på nettsiden ved hjelp av aritmetiske operasjoner. Alt skal skrives mellom <script> </script>
4. Skriv kode som oppfyller følgende pseudokode:  
   generer et tilfeldig tall mellom 0 og 30 og skriv dette på siden;  
   hvis det nye tallet ikke er delelig med seks{  
    generer et nytt tilfeldig tall mellom 0 og 30 og skriv dette på siden;  
   }   
   hvis det nye tallet ikke er delelig med seks{  
    generer et nytt tilfeldig tall mellom 0 og 30 og skriv dette på siden;  
   }  
   Osv helt til tallet som blir generert er delelig med seks.